Periklis Iakovakis

Periklís Iakovákis (g. 1979 m. kovo 24 d. Patruose) – Graikijos lengvaatletis, kuris specializuojasi 400 m barjeriniame bėgime. Taip pat nacionalinės 4 x 400 m estafetės rungties komandos narys. Šalies olimpinės rinktinės narys.

 Biografija 
Iakovakis savo tarptautinę karjerą pradėjo nuo 1998 m. Tais metais sportininkas taip pat pelnė savo pirmąjį stambų apdovanojimą – aukso medalį Pasaulio jaunimo lengvosios atletikos čempionate. Tuomet Prancūzijoje vykusiose varžybose sportininkas 400 m barjerinio bėgimo distanciją įveikė per 49,82 s. Jau po metų sportininkas pradėjo varžytis stambiausiose suaugusiųjų profesionalų lygio varžybose. 400 m bėgimuose Pasaulio uždarų patalpų lengvosios atletikos čempionate jis liko 6 pusfinalio bėgime savo grupėje. 1999 m. Pasaulio lengvosios atletikos čempionate pelnė kelialapius į dvi rungtis. 400 m barjeriniame bėgime jis užėmė 3 vietą savo grupėje pirmame raunde ir į kitą etapą nepateko. Komandinėje 4x400 m estafetėje (kartu su Panayiotis Sarris, Anastasios Gousis ir Yeoryios Doupis) sportininkai nepateko į finalinį etapą, bet pasiekė nacionalinį rekordą. Abiejuose rungtyse sportininkas po metų dalyvavo ir 2000 m. vasaros olimpinėse žaidynėse, bet patekti į kitus etapus jam vėl nepavyko. 2001 m. Tunise vykusiose Viduržemio jūros žaidynėse 400 m barjeriniame bėgime sportininkui pavyko iškovoti pergalę. Tais pačiais metais vykusiame 2001 m. Pasaulio lengvosios atletikos čempionate sportininkui pasisekė 400 m barjeriniame bėgime pasiekti pusfinalius. 2002 m. Europos lengvosios atletikos čempionate debiutavęs sportininkas, pasiekė finalinį bėgimą ir liko 5 vietoje. Po metų jau trečiame sportininkui 2003 m. Pasaulio lengvosios atletikos čempionate Iakovakis pasiekė 400 m barjerinio bėgimo ir estafetės finalus. Kartu su komanda sportininkas pelnė 6 vietą, o individualiame bėgime iškovojo bronzos medalį. Iakovakio tėvynėje vykusios 2004 m. vasaros olimpinės žaidynės jam nebuvo itin sėkmingos. 400 m barjeriniame bėgime jis liko už borto pusfinaliuose, o komandinėje estafetėje nepateko į kitą etapą. 2005 m. Pasaulio lengvosios atletikos čempionate sportininkui nepavyko apginti prizininko vardą. Jis liko 5 vietoje pusfinalio bėgime. Po metų Geteborge vykusiame 2006 m. Europos lengvosios atletikos čempionate sportininkas iškovojo savo pirmąjį medalį. 400 m barjerinio bėgimo rungtyje Iakovakis tapo čempionu. 2007 m. Pasaulio lengvosios atletikos čempionate jis pasitaisė ir vėl pasiekė finalinį bėgimą bei užėmė 6 vietą. 2008 m. vasaros olimpinės žaidynėse ir 2009 m. Pasaulio lengvosios atletikos čempionate Iakovakis vėl rodė puikią fizinį pasirengimą ir pasiekė finalus. Juose atitinkamai užėmė 8 ir 5 vietas.

 Pasiekimai 
MetaiTurnyrasšalisPozicijaRungtis1998Pasaulio jaunimo čempionatasPrancūzija1400 m bb1999Pasaulio uždarų patalpų čempionatasJaponija6 (pusf.)400 mEuropos U23 čempionatasŠvedija3400 m bbPasaulio čempionatasIspanija18400 m bb144 x 400 m2000Olimpinės žaidynėsAustralija28400 m bb194 x 400 m2001Viduržemio jūros žaidynėsTunisas 1400 bbPasaulio čempionatasKanada14400 m bb2002Europos čempionatasVokietija5400 m bb2003Europos taurėItalija2400 m bbPasaulio čempionatasPrancūzija3400 mbb64 x 400 estafetė2004Olimpinės žaidynėsGraikija11400 m bb114x400 m2005Pasaulio čempionatasSuomija5 (pusf.)400 m bb2006Europos čempionatasŠvedija1400 m bb2007Europos taurėVokietija1400 m bbPasaulio čempionatasJaponija6400 m bb2008Europos taurėPrancūzija1400 bbOlimpinės žaidynėsKinija8400 m bb2009Europos komandinis čempionatasPortugalija2400 m bbPasaulio čempionatasVokietija5400 m bb

 Nuorodos 
 Periklis Iakovakis IAAF svetainėje 

Iakovakis
Iakovakis